CELEX: 32014R1350
Language: hr
Date: 2014-12-15 00:00:00
Title: Uredba Vijeća (EU) br. 1350/2014 od 15. prosinca 2014. o raspodjeli ribolovnih mogućnosti u skladu s Protokolom o utvrđivanju ribolovnih mogućnosti i financijskog doprinosa predviđenih Sporazumom o partnerstvu u ribarstvu između Republike Madagaskara i Europske zajednice

19.12.2014   
            
            
               HR
            
            
               Službeni list Europske unije
            
            
               L 365/44
            
         UREDBA VIJEĆA (EU) br. 1350/2014
   od 15. prosinca 2014.
   o raspodjeli ribolovnih mogućnosti u skladu s Protokolom o utvrđivanju ribolovnih mogućnosti i financijskog doprinosa predviđenih Sporazumom o partnerstvu u ribarstvu između Republike Madagaskara i Europske zajednice
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 43. stavak 3.,
   uzimajući u obzir prijedlog Europske komisije,
   budući da:
   
               (1)
            
            
               Vijeće je 15. studenoga 2007. donijelo Uredbu (EZ) br. 31/2008 o sklapanju Sporazuma o partnerstvu u sektoru ribarstva između Europske zajednice i Republike Madagaskara (1) (dalje u tekstu „Sporazum”). Postojeći Protokol uz Sporazum prestaje važiti 31. prosinca 2014.
            
         
               (2)
            
            
               Novi Protokol (2) uz Sporazum parafiran je 19. lipnja 2014. (dalje u tekstu „Protokol”). Protokolom se plovilima Unije dodjeljuju ribolovne mogućnosti u ribolovnoj zoni pod jurisdikcijom Republike Madagaskara.
            
         
               (3)
            
            
               Vijeće je 15. prosinca 2014. donijelo Odluku 2014/929/EU (3) o potpisivanju i privremenoj primjeni Protokola.
            
         
               (4)
            
            
               Primjereno je utvrditi način raspodjele ribolovnih mogućnosti između država članica za razdoblje primjene Protokola.
            
         
               (5)
            
            
               U skladu s člankom 10. stavkom 1. Uredbe Vijeća (EZ) br. 1006/2008 (4), ako se pokaže da ribolovne mogućnosti dodijeljene Uniji na temelju Protokola nisu u potpunosti iskorištene, Komisija o tome obavješćuje predmetne države članice. Neodgovaranje u roku koji utvrđuje Vijeće smatra se potvrdom da plovila predmetne države članice ne iskorištavaju u potpunosti svoje ribolovne mogućnosti u određenom razdoblju. Vijeće bi trebalo odrediti taj rok.
            
         
               (6)
            
            
               Kako bi se osigurao nastavak ribolovnih aktivnosti plovila Unije, člankom 15. Protokola predviđa se mogućnost da ga svaka od stranaka privremeno primjenjuje od datuma njegova potpisivanja, a najranije od 1. siječnja 2015.
            
         
               (7)
            
            
               Ova bi se Uredba trebala primjenjivati od datuma potpisivanja Protokola, a najranije od 1. siječnja 2015.,
            
         DONIJELO JE OVU UREDBU:
   Članak 1.
   1.   Ribolovne mogućnosti utvrđene Protokolom raspodjeljuju se među državama članicama kako slijedi:
   
               (a)
            
            
               tunolovci plivaričari:
               
                           Španjolska:
                        
                        
                           20 plovila
                        
                     
                           Francuska:
                        
                        
                           19 plovila
                        
                     
                           Italija:
                        
                        
                           1 plovilo
                        
                     
         
               (b)
            
            
               plovila s površinskim parangalima tonaže veće od 100 BT:
               
                           Španjolska:
                        
                        
                           18 plovila
                        
                     
                           Francuska:
                        
                        
                           9 plovila
                        
                     
                           Portugal:
                        
                        
                           5 plovila
                        
                     
         
               (c)
            
            
               plovila s površinskim parangalima tonaže od najviše 100 BT:
               
                           Francuska:
                        
                        
                           22 plovila
                        
                     
         2.   Ograničenje ulova morskih pasa zajedno s tunom i sličnim vrstama, utvrđeno Prilogom Protokolu za plovila Unije s površinskim parangalima, raspodjeljuje se među državama članicama kako slijedi:
   
               Španjolska:
            
            
               207 tona
            
         
               Francuska:
            
            
               34 tone
            
         
               Portugal:
            
            
               9 tona
            
         3.   Uredba (EZ) br. 1006/2008 primjenjuje se ne dovodeći u pitanje Sporazum.
   4.   Ako zahtjevima za izdavanje odobrenja za ribolov država članica iz stavka 1. nisu iscrpljene ribolovne mogućnosti utvrđene Protokolom, Komisija razmatra zahtjeve za izdavanje odobrenja za ribolov bilo koje druge države članice u skladu s člankom 10. Uredbe (EZ) br. 1006/2008.
   5.   Rok u kojem države članice moraju potvrditi da ne iskorištavaju u potpunosti ribolovne mogućnosti koje su im dodijeljene na temelju Protokola, kako je predviđeno člankom 10. stavkom 1. Uredbe (EZ) br. 1006/2008, iznosi deset radnih dana od dana kada ih Komisija obavijesti da ribolovne mogućnosti nisu iscrpljene.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   Primjenjuje se od datuma potpisivanja Protokola, a najranije od 1. siječnja 2015.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 15. prosinca 2014.
      
         
            Za Vijeće
         
         
            Predsjednik
         
         M. MARTINA
      
   
   
      (1)  SL L 15, 18.1.2008., str. 1.
   
   
      (2)  Protokol o utvrđivanju ribolovnih mogućnosti i financijskog doprinosa predviđenih Sporazumom o partnerstvu u ribarstvu između Republike Madagaskara i Europske zajednice (vidjeti str. 8. ovog Službenog lista).
   
      (3)  Vidjeti str. 6. ovog Službenog lista.
   
      (4)  Uredba Vijeća (EZ) br. 1006/2008 od 29. rujna 2008. o odobravanju ribolovnih aktivnosti koje ribarska plovila Zajednice obavljaju izvan voda Zajednice i o pristupu plovila trećih zemalja vodama Zajednice, te o izmjeni Uredbe (EEZ) br. 2874/93 i (EZ) br. 1627/94 i stavljanju izvan snage Uredbe (EZ) br. 3317/94 (SL L 286, 29.10.2008., str. 33.).